+ Spiridion Brusina. 
Od ono malo zoologa, što ih ima kod nas, preminuo je dne 
21. svibnja 1908. Spiridion Brusina, markanina ličnost sa obilnim 
ličnim poznanstvom među strukovnjacima i nestrukovnjacima, 
mnogogodišnji ravnatelj zoologičkog odjela hrv. zemaljskog muzeja 
i profesor zoologije hrvatskog našeg sveučilišta, pravi član jugo- 
slavenske akademije znanosti i umjetnosti, član mnogobrojnih druš- 
tava, pisac mnogih strukovnih rasprava. 
Nije mi nakana podati potpunu sliku preminuloga tog muža, 
želim tek istaknuti važnije momente njegovog života i rada na 
ovom mjestu, jer je Spiridion Brusina bio osnovatelj i višegodišnji 
predsjednik i urednik prirodoslovnog našeg društva a od g. 1896. 
i začasni član. 
Rodio se dne 11. prosinca 1845. u Zadru, gdje je polazio i 
gimnaziju. 1853. pošao je u Beč, a već je god. 1867. postao pri- 
stavom prirodopisnog odjela nar. muzeja. G. 1876. postao je sve- 
učilišnim profesorom za zoologiju i ostao sve do svog umirovljenja 
god. 1901. Kako je sa stolicom zoologije skopčana i služba ravna- 
telja zoologičkog muzeja obavljao je i tu službu sve do svog umi- 
rovljenja. 
Kako je naginjao više na muzejalnu službu, prenio je i težište 
svog rada na taj zavod, koji se tako rekuć tek imao stvoriti. Svaki 
početak je težak, pa se i tu valjalo boriti sa različitim poteško- 
ćama prostorija, dotacije, pomoćnog osoblja. Ustrajnim radom 
uspjelo mu je u tom pogledu svladati mnoge poteškoće i stvoriti 
zoologički muzej, koji ide prema svom cilju, da bude slikom 
hrvatske naše faune. Zbirka se mekušaca, znatno popunjena kuplje- 
nim zbirkama, može nazvati bogatom, a znatne su i zbirke ptica i 
kukaca, uz to ima i u drugim odjelima redih stvari, tako da je 
stvoren temelj za dalnji razvoj. I biblioteku je stvorio. Dobar dio 
svakogodišnje dotacije potrošio je za strukovna djela, pokojnik je 
god. 1901. cijenio vrednost ukupne biblioteke zool. muzeja na 
60.000 kruna. 
